En 37-årig mand skal fremstilles i grundlovsforhør torsdag eftermiddag - sigtet for ulovlig våbenbesiddelse og narko.

Nordjyllands Politi har onsdag anholdt og sigtet en 37-årig mand for våbenbesiddelse og for besiddelse af narko. Manden blev anholdt, da politiet, på baggrund af et tip fra offentligheden, ransagede mandens hjem, der ligger i Sindal-området. Her fandt politiet et haglgevær med tilhørende ammunition samt 90 gram amfetamin som politiet mistænker, skulle sælges videre. Den 37-årige blev anholdt på stedet og skal torsdag klokken 13 fremstilles i et grundlovsforhør ved Retten i Hjørring. Her skal dommeren tage stilling til om den 37-årige skal varetægtsfængsles for den ulovlige våbenbesiddelse og besiddelse af narko. Skulle den 37-årige blive dømt, venter der ham minimum to års fængsel. Det er nemlig mindstestraffen for ulovlig våbenbesiddelse under skærpende omstændigheder. Straframmen for ulovlige besiddelse af våben er hele otte år.